NORAKSTS

|  |  |
| --- | --- |
| 26.08.2021. | Nr.13/56 |

###### GROZĪJUMI

###### JELGAVAS PILSĒTAS DOMES 2018.GADA 28.JŪNIJA LĒMUMĀ NR.8/12 “NOLIKUMA “ZIEDOJUMU (DĀVINĀJUMU) PIEŅEMŠANAS UN IZLIETOŠANAS KĀRTĪBA” APSTIPRINĀŠANA”

(Ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma „Par pašvaldībām” 61.panta trešo daļu un Administratīvo teritoriju un apdzīvoto vietu likuma 8.panta otro un trešo daļu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2018.gada 28.jūnija lēmumā Nr.8/12 “Nolikuma “Ziedojumu (dāvinājumu) pieņemšanas un izlietošanas kārtība” apstiprināšana” (turpmāk – Lēmums) un tā pielikumā šādus grozījumus:

1. Aizstāt Lēmumā un tā pielikumā visā tekstā vārdu “pilsētas” ar vārdu “valstspilsētas”.
2. Papildināt Lēmuma pielikumu ar 13.11 apakšpunktu šādā redakcijā:

“13.11 Komisijas sastāvā iekļauj:

13.11.1. Jelgavas valstspilsētas domes priekšsēdētāja vietnieks sociālo lietu, veselības aizsardzības, kultūras, izglītības un sporta jautājumu programmā – Komisijas priekšsēdētājs;

13.11.2. Jelgavas valstspilsētas domes priekšsēdētāja vietnieks tautsaimniecības programmā - Komisijas priekšsēdētāja vietnieks;

13.11.3. Jelgavas valstspilsētas pašvaldības iestādes “Pašvaldības iestāžu centralizētā grāmatvedība” pārstāvis;

13.11.4. Jelgavas valstspilsētas pašvaldības administrācijas Finanšu nodaļas pārstāvis;

13.11.5. Jelgavas valstspilsētas pašvaldības administrācijas Administratīvās pārvaldes Juridiskā sektora jurists;

13.11.6. Jelgavas valstspilsētas pašvaldības administrācijas Sabiedrisko attiecību pārvaldes pārstāvis.”.

1. Papildināt Lēmuma pielikumu ar 13.12 apakšpunktu šādā redakcijā:

“13.12 Komisijas sastāvu apstiprina Jelgavas valstspilsētas dome 3 mēnešu laikā pēc jaunievēlētās domes pirmās sēdes sasaukšanas un tā darbojas domes kārtējā sasaukuma pilnvaru laikā;”.

1. Papildināt Lēmuma pielikuma 13.4.apakšpunktu aiz vārda un simbola “sēdes;” ar simboliem un vārdiem “. Komisijas priekšsēdētāja prombūtnes laikā viņa pienākumus pilda Komisijas priekšsēdētāja vietnieks;”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā